b'\n_START_ARTICLE_\nPodalj\xc5\xa1an sprednji rob kril\n_START_PARAGRAPH_\nPodalj\xc5\xa1an sprednji rob kril (ang. Leading-Edge extension ) je aerodinami\xc4\x8dna struktura na sprednjem robu kril. Obstaja ve\xc4\x8d tipov, v ve\xc4\x8dini primerov omogo\xc4\x8dajo lete pri manj\xc5\xa1ih hitrostih in ve\xc4\x8djih vpadnih kotih.\n_START_SECTION_\nPredkrilca\n_START_PARAGRAPH_\nPredkrilca so aerodinami\xc4\x8dne strukture na sprednjem robu kril. Ko se aktivirajo spremenijo tok zraka nad krilom in omogo\xc4\x8dajo letenje pri ve\xc4\x8djih vpadnih kotih. Predkrilca omogo\xc4\x8dajo lete pri manj\xc5\xa1i hitrosti in zmanj\xc5\xa1ajo hitrost, pri kateri se pojavi izguba vzgona. Nekatera so fiksna, druga uvla\xc4\x8dljiva, na Antonov An-2 so avtomatska - pri manj\xc5\xa1ih hitrostih se sama aktivirajo in sama pospravijo pri ve\xc4\x8djih hitrostih.\n_START_SECTION_\n"Pasji zob"\n_START_PARAGRAPH_\n"Pasji zob" (dogtooth) je ostra prekinjena struktura na sprednjem robu kril. Po navadi je na naklonjenih (pu\xc5\xa1\xc4\x8di\xc4\x8dastih) krilih, lahko pa tudi na ravnih krilih. Pasji zob generira vortekse, ki prepre\xc4\x8duje odlepitev mejne plasti na zunanjih delih krila pri velikih vpadnih kotih.\n_START_SECTION_\nZavihek "Cuff"\n_START_PARAGRAPH_\nJe fiksna aerodinami\xc4\x8dna struktura na letalih s fiksnimi krili. Cuff zmanj\xc5\xa1a hitrost izgube vzgona, podobno kot pasji zob.\n_START_SECTION_\nKink\n_START_PARAGRAPH_\nPrototip bombnika Avro Vulcan je imel delta krilo z ravnim sprednjim robom. Ker je imel te\xc5\xbeave z upravljanjem so dodali trikotne strukture in tako je nastalo "compound" krilo, ki ima tri razli\xc4\x8dne kote.\n_START_SECTION_\nLERX\n_START_PARAGRAPH_\nLERX (Leading-edge root extension) je aerodinami\xc4\x8dna struktura, po navadi v obliki trikotnika, ki poteka od korena krila do sprednjega dela trupa. Uporabljajo se ve\xc4\x8dinoma na sodobnih lovcih, ker omogo\xc4\x8da ve\xc4\x8dje vpadne kote in zmanj\xc5\xa1a hitrost, pri kateri se pojavi izguba vzgona. LERX generira vrtinec, ki se prilepi na zgornji del krila in s tem prepre\xc4\x8duje odlepitev mejne plasti. Pri nekaterih letalih so pred podalj\xc5\xa1ane robove kril name\xc5\xa1\xc4\x8deni tudi premi\xc4\x8dni kanardi, ki jih upravlja krmilni sistem letala. Njihova naloga je usmerjanje zra\xc4\x8dnega toka preko zgornje povr\xc5\xa1ine kril, kar stabilizira mejno plast pri nizkih hitrostih in omogo\xc4\x8da stabilnost v primeru prevle\xc4\x8denega leta._NEWLINE_LERX so prvi\xc4\x8d uporabili leta 1959 na Northrop F-5 "Freedom fighter" .F/A-18 Hornet in Suhoj Su-27 imata posebej velike LERX-e. LERX na Su-27 omogo\xc4\x8da izvajanje posebnih manevrov kot so Puga\xc4\x8deva Kobra, obrat kobra in Kulbit.\n_START_SECTION_\n"\xc4\x8cine"\n_START_PARAGRAPH_\nNajhitrej\xc5\xa1e letalo na svetu Lockheed SR-71 Blackbird, ki dose\xc5\xbee Mach 3,2 uporablja t. i. "\xc4\x8cine" (kdaj tudi Strake) - aerodinami\xc4\x8dne strukture, ki niso zdru\xc5\xbeene v trup. "\xc4\x8cine" prispevajo veliko k skupnemu vzgonu.'